

REPUBLIKA HRVATSKA

SPLITSKO-DALMATINSKA ŽUPANIJA

GRAD OMIŠ

**Gradsko vijeće**

KLASA: 021-05/21-01/05

URBROJ: 2181-7-03/5-22-14

Omiš, 6. prosinca 2022.

**Z A P I S N I K**

o radu 14. sjednice Gradskog vijeća Grada Omiša

održane 6. prosinca 2022. godine u Omišu, Trg K. Tomislava 6 – Hotel Plaža

Započeto u 17.00 sati.

Vrši se tonski zapis tijeka sjednice.

Zapisnik se sačinjava na temelju tonskog zapisa.

Voditeljica zapisnika: Ružica Jerčić

NAZOČNI ČLANOVI VIJEĆA:

1. Zvonko Močić, dr. med.
2. Simona Jurjević, dipl.uč.
3. Nikola Tijardović, bacc.fizio.
4. Tonći Stanić
5. Lovrenka Kovačić Bućan
6. Ivan Medić
7. Sanja Ilić, prof.
8. Tihana Barišić Marunčić, dr.med.
9. Josip Banović, dr.med.
10. Petar Bulić, dipl.iur.
11. Karlo Vukasović, bacc.oec.
12. Zdravka Šodan

NENAZOČNI ČLANOVI VIJEĆA:

1. Ivo Bradarić
2. Tomislav Bartulović
3. dr.sc. Dino Belošević

OSTALI NAZOČNI:

1. Ivo Tomasović, dipl.oec., gradonačelnik

2. Žarko Kovačić, dipl.ing. zamjenik gradonačelnika

3. Lidija Pavković, dipl.iur., pročelnica Ureda gradonačelnika

4. Stipe Žuljević-Mikas, dipl.ing., pročelnik komunalnog odjela

5. Đeki Stanić, dipl.iur., pročelnik UO za gospodarstvo i društvene djelatnosti

6. Meri Smailagić, dipl.oec., voditeljica odsjeka za proračun

7. Mate Sovulj, dipl.ing., Upravitelj vlastitog pogona

Neki vijećnici su tijekom sjednice napuštali prostoriju i vraćali se. Predsjedavatelj je kontinuirano skrbio o potrebnom kvorumu za nesmetano održavanje sjednice.

Predsjedavatelj je predložio dnevni red kao u dostavljenim materijalima te je nakon glasovanja utvrđeno da je jednoglasno sa 12 glasova ZA usvojen slijedeći

**d n e v n i r e d**

1. Usvajanje zapisnika o radu 13. sjednice Gradskog vijeća Grada Omiša
2. Vijećnički upiti
3. Prijedlog Proračuna Grada Omiša za 2023.g.
4. Prijedlog Odluke o izvršenju Proračuna Grada Omiša za 2023.g.
5. Prijedlog Odluke o visini paušalnog poreza na dohodak za djelatnost iznajmljivanja i organiziranja smještaja u turizmu
6. Prijedlog Programa održavanja komunalne infrastrukture Grada Omiša za 2023.g.
7. Prijedlog Programa građenja komunalne infrastrukture Grada Omiša za 2023.g.
8. Prijedlog Odluke o privremenoj zabrani izvođenja građevinskih radova na području Grada Omiša za 2023. godinu
9. Prijedlog Odluke o izboru najpovoljnije ponude za zakup poljoprivrednog zemljišta u vlasništvu Republike Hrvatske na području Grada Omiša
10. Prijedlog Odluke o ukidanju svojstva javnog dobra
11. Prijedlog Odluke o izmjeni i dopuni Odluke o nerazvrstanim cestama u Gradu Omišu
12. Prijedlog Odluke o davanju suglasnosti za sklapanje Aneksa ugovora o zastupanju s odvjetnikom Josipom-Sašom Banić
13. Prijedlog Odluke o davanju suglasnosti na prijedlog teksta Ugovora o stjecanju prava vlasništva
14. Prijedlog Odluke o davanju suglasnosti za provedbu ulaganja u projekt „Rekonstrukcija objekta u naselju Ostrvica za potrebe centralne kuhinje Dječjeg vrtića Omiš“
15. Prijedlog Zaključka o davanju suglasnosti na tekst Odluke o pokretanju postupka ishođenja rješenja za početak izvođenja novih programa u Područnim odjelima Podstrana i Kostanje
16. Prijedlog Odluke o vremenu i lokacijama na kojima je moguće prekoračiti dopuštenu razinu buke na području Grada Omiša zbog održavanja aktivnosti za stanovništvo i goste
17. Izvješće o radu Vatrogasne zajednice Grada Omiša u 2022.g.
18. Program aktivnosti i Financijski plan Vatrogasne zajednice Grada Omiša za 2023.g.
19. Prijedlog javnih potreba za obavljanje djelatnosti Stanice hrvatske gorske službe spašavanja za Grad Omiš u 2023.
20. Prijedlog Analize stanja, plan s financijskim planom i smjernice za organizaciju i razvoj sustava civilne zaštite na području Grada Omiša za 2023.g.

**Ad 1/**

USVAJANJE ZAPISNIKA O RADU 13. SJEDNICE GRADSKOG VIJEĆA GRADA OIMIŠA

Na nacrt zapisnika o radu 13. sjednice Gradskog vijeća Grada Omiša nije bilo primjedbi te je nakon glasovanja utvrđeno da je jednoglasno sa 12 glasova ZA usvojen Zapisnik o radu 13. sjednice Gradskog vijeća Grada Omiša.

**Ad 2/**

VIJEĆNIČKI UPITI

Vijećnik **Karlo Vukasović** dostavio je slijedeće upite u pisanom obliku:

**1. Transparentnost proračuna i poslovanja Grada Omiša**

Prema Zakonu o proračunu koji je na snazi od 1.1.2022. članak 15. glasi: „Proračun i financijski plan donose se u skladu s načelom transparentnosti, koja podrazumijeva pravodobno objavljivanje vjerodostojnih dokumenata, podataka i informacija na sustavan način“

Moli za detaljno objašnjenje što Grad konkretno poduzima po ovom pitanju? Poznato je da se radi na izradi nove web stranice što je nužno potrebno s obzirom da postojeća nema niti „https“ certifikat te je njezin rad nestabilan i sustav pada. Nadaju se da se ta tehnička poboljšanja podrazumijevanju, no zanima ih sam projekt i logika iza njega, te traže pobliže odgovore na slijedeća pitanja:

1. Tko je „izvođač radova“, odnosno tro radi na izradi nove web stranice?
2. Koliko je trajanje projekta i kada ju se može očekivati u funkciji?
3. Kolika je ukupna cijena projekta, koliko smo do sada platili, a koliko je još ostalo za platiti?
4. Može li se dobiti projektna dokumentacija, odnosno sve zahtjeve koji su postavljeni prema izvođaču radova od strane Grada Omiša?
5. U kojoj se točno fazi nalazi projekt?
6. S obzirom da je projekt započet prije nastupanja na snagu navedenog zakona, hoće li zadovoljavati potrebe potpune transparentnosti?

Odgovor koji se često dobije je da se za sve može pitati odgovorne pročelnike ili ravnatelje ustanova koji su dužni dostaviti odgovore. To u praksi svakako otežava rad i pročelnika i zainteresiranih strana te je gotovo nemoguće dobiti pravodobnu i vjerodostojnu informaciju.

Konkretno primijetili smo da se izvještaji različitih udruga i ustanova uvelike razlikuju u dostavljenim detaljima, te bi konkretno željeli imati mogućnost pravodobnog uvida u sve troškove pojedine udruge, klape, kluba da bi na osnovi jasnih informacija mogli zaključiti jesu li im tražena sredstva uistinu potrebna, čak ako je pojedincima potrebno omogućiti i više. Na ovaj način onemogućen je kvalitetan rad bilo kojeg vijećnika u gradskom vijeću i zbog toga ljudima izgledamo smiješni, osim onima kojima odgovara takav način netransparentnog poslovanja iz vlastitih interesa.

Koristeći umijeće mogućeg, svaki godišnji proračun pogodno je tlo raznim manipulacijama, te u želji da se svako eventualno buduće manipuliranje podacima, te netransparentno i neetično korištenje proračunskog novca minimalizira, prijeko je potrebno kontinuirano raditi na transparentnosti svih procesa i informacija. Za svakoga tko dobro i kvalitetno radi transparentnost je štit , opravdanje i kruna njegovog rada te vjeruje da u slijedećim godinama građanima Omiša možemo omogućiti puno više ukoliko ovaj preduvjet u potpunosti ostvarimo.

Taži pisani odgovor na postavljena pitanja.

**2. TUNEL „LISIČINA“**

Prije nešto više od godinu dana rečeno da je je projekt vraćanja tunela „Lisičina“ u prostorni plan grada Omiša u postupku te da se izvršenje očekuje u prvom kvartalu 2022.

Obzirom da se ne vidi ni spomen planiranja navedenog projekta na niti jednoj razini, traže detaljne informacije o postupanju Grada na ovu temu:

* što je Grad Omiš poduzeo:
* zašto projekt nije uvršten u Prostorni plan?
* Koje se aktivnosti planiraju poduzeti i kada?

**3. FORMAT DOSTAVE DOKUMENATA PRORAČUNA – PLANIRANJE – ODLUKA – REBALANS**

Koje su tehničke zapreke koje Gradska uprava ima da se dokumentacija Proračuna dostavi u „čitljivom“ obliku?

Pretragom formata dostave Proračuna ostalih JLS, Županije i sl. isti se u praksi dostavljaju u originalnom PDF formatu i tablicama koje su prilagođene pretraživanju dokumenata. Dokumentacija predana na ovaj način jako je teško čitljiva na bilo kojem mediju osim u papirnatom obliku. Postoji li mogućnost da se ista praksa implementira u Gradu Omišu i kada jer trenutni način dostave dokumentacije izgleda jako neprofesionalno i zastarjelo.

**4. IZGRADNJA CESTE KROZ TUGARE I PRATEĆI PROJEKTI**

Traži dostavu dodatnih informacija o statusu projektne dokumentacije za kanalizaciju kroz Tugare kao i za gradnju rasvjete na planiranoj novoj dionici ceste kroz Tugare.

Kada se može očekivati početak radova?

**5. PROJEKT IZGRADNJE SREDNJE ŠKOLE OMIŠ**

Traži dostavu projektne dokumentacije i važeće građevinske dozvole za navedeni projekt. Ukoliko je gore navedeno spremno i važeće, moli i dodatno objašnjenje situacije kojom se ne vide nikakva planiranja početka projekta niti na razini Županije ni Grada Omiša.

Navedena tema je aktualna već nekoliko izboranih ciklusa pa postavlja slijedeća pitanja:

- koji je status navedenog projekta

- kada ste zadnji put komunicirali sa nadležnim u Županiji i koji su bili zaključci

- što se može očekivati

**Ad 3/**

PRIJEDLOG PRORAČUNA GRADA OMIŠA ZA 2023. GODINU

Gradonačelnik je dostavio prijedlog Proračuna Grada Omiša za 2023. godinu te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun izvijestila je u ovom predmetu.

U otvorenoj raspravi sudjelovali su:

**Petar Bulić –**  gradnja gradskog kolodvora – ovo je tema koja se proteže još od 2016. godine kada je obećano da će realizacija izgradnje kolodvora krenuti 2017.g a do danas se to nije dogodilo.

Druga primjedba se odnosi na prostorno uređenje – misli da je Grad Omiš jedini grad u okolici u kojemu nije došlo do realizacije POS-ovih stanova – što se po tom pitanju radi?

Gradnja i rekonstrukcija ulice Fra S.Vrlića – iz obrazloženja je vidljivo da je napravljen glavni projekt i daće u 2023. godini krenuti postupak izvlaštenja.

Mišljenja je da to sve skupa neće moći se realizirati tako skoro, radi se od dugotrajnijem procesu..

Stavka „Razvoj i upravljanje sustava vodoopskrbe i odvodnje“ – odvodnja otpadnih voda unutar aglomeracije Omiš predviđeno je 26.000€ također i u projekcijama za 2024. i 2025. godinu. To su jako mali iznosi za ovaj projekt. Rekonstrukcija ceste kroz Tugare – mjesni odbori su bili kod projektanta u Hrvatskim cestama i plan je da se napravi nogostup sa obje strane ceste. Projektanti su rekli da su u više navrata komunicirali s omiškim Vodovodom koji je istaknuo da nema sredstava za polaganje cijevi za otpadne vode. Također ima informaciju iz Hrvatskih voda da ni oni ne bi sudjelovali u sufinanciranju te kanalizacije. Stoga ne zna kako će se to realizirati, bilo bi dobro iskoristiti priliku i razgovarati sa Županijom i Ministarstvom da pomognu u realizaciji ovog važnog projekta.

Gradonačelnik – što se tiče izgradnje kolodvora svi znamo da je Galeb do sada bio u zakupu kampa pa nismo ni mogli pokretati bilo što dok ne završi zakup. U proračunu je predviđen iznos za izradu projektne dokumentacije i to planiramo učinit čim Galeb iseli iz kampa.

POS – svi znamo da je glavni problem pronalaska odgovarajuće parcele u vlasništvu Grada Omiša. Postoji jedna parcela u Tugarima koja je u državnom vlasništvu, no tu je problem što u tom dijelu nemamo70% izgrađenost.

Postoji mogućnost jedne parcele na Priku iza zgrade FINE prema tiskari Franjo Kluz pa ćemo vidjeti.

Elaborat za ulicu Fra S.Vrlića je predan na katastar (sa nekim manjim izmjenama), vjeruje da će izvlaštenje ići i plan je da početak gradnje te prometnice krene krajem 2023.g.

U dogovoru smo sa Hrvatskim cestama oko sporazuma na način da bi se 75% financirala iz njihovih sredstava, a 25% bi financirao Grad Omiš.

Radi se o investiciji od oko 11 milijuna kuna, a postupak izvlaštenja bi mogao započeti u prvom kvartalu slijedeće godine.

Kanalizacija – istina je da je gđa. Irina Putica iz Hrvatskih voda nije bila bas sklona sufinanciranju ovog projekta, no mi smo odlučili ići na sastanak u Hrvatske vode u Zagrebu i vidjeti što se tu može napraviti

AMANDMAN PREDLAGATELJA:

**Amandman br. 1**

U programskoj klasifikaciji Kapitalni projket 1008K208007 Izgradnja dužobalne biciklističke staze i šetnice Brzet-Ravnice preimenuje se u Kapitalni projket 1008K208007 Izgradnja dužobalne biciklističke staze i šetnice Brzet-Pisak.

**Amandman br. 2**

Amandmanom se smanjuju ukupna sredstva za financiranje ulaganja u tuđu imovinu radi prava korištenja (u građevinske objekte) u iznosu od 20.000,00€, te se u istom iznosu unutar istog izvira 1.1. Prihodi od poreza, imovine, pristojbi i kazni osiguravaju kao pomoć državnom proračunu za rekonstrukciju i saniranje fasade i krovišta zgrade Policijske postaje u Omišu, na način:

|  |  |  |  |  |  |
| --- | --- | --- | --- | --- | --- |
| Razdjel 002 UPRAVNI ODJEL ZA KOMUNALNO STAMBENU DJELATNOST, UREĐENJE PROSTORA I ZAŠTITU OKOLIŠA | | |  |  |  |
| Glava 00201 UPRAVNI ODJEL ZA KOMUNALNO STAMBENU DJELATNOST, UREĐENJE PROSTORA I ZAŠTITU OKOLIŠA | | |  |  |  |
| Program 1001 Javna uprava i administracija | | |  |  |  |
| Kapitalni projekt K101004 Dodatna ulaganja u gradske objekte | | | 80.000,00 | 0,00 | 80.000,00 |
| Izvor 1.1. Prihodi od poreza, imovine, pristojbi i kazni | | | 60.000,00 | 0,00 | 60.000,00 |
|  | 4 | Rashodi za nabavu nefinancijske imovine | 60.000,00 | -20.000,00 | 40.000,00 |
|  | 41 | Rashodi za nabavu neproizvedene dugotrajne imovine | 20.000,00 | -20.000,00 | 0,00 |
|  | 3 | Rashodi poslovanja | 0 | 20.000,00 | 20.000,00 |
|  | 36 | Pomoći dane u inozemstvo i unutar općeg proračua | 0 | 20.000,00 | 20.000,00 |

**Amandman br. 3**

Amandmanom se smanjuju ukupna sredstva za financiranje građevinskih objekata u vlasništvu Grada (zbirna stavka) iznosu od 50.000,00€, te se u istom iznosu unutar istog izvora 4.6. Komunalni doprinosi i doprinosi za posebne namjene osiguravaju kao ulaganje u nabavku projektne dokumentacije za gradnju novog vatrogasnog doma, kako slijedi:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Razdjel 002 UPRAVNI ODJEL ZA KOMUNALNO STAMBENU DJELATNOST, UREĐENJE PROSTORA I ZAŠTITU OKOLIŠA | | | | | | | | | | |
| Glava 00201 UPRAVNI ODJEL ZA KOMUNALNO STAMBENU DJELATNOST, UREĐENJE PROSTORA I ZAŠTITU OKOLIŠA | | | | | | | | | | |
| Program 1006 Održavanje komunalne infrastrukture | | | | 690.000,00 | | 0,00 | | 690.000,00 | |  |
| Aktivnost A206006 Investicijsko održavanje komunalnig građevina i infrastrukture | | | | 690.000,00 | | 0,00 | | 690.000,00 | |  |
| Izvor 4.6. Komunalni doprinosi i prihodi za posebne namjene | | | | 690.000,00 | | 0,00 | | 640.000,00 | |  |
|  | 3 | Rashodi poslovanja | | 690.000,00 | | -50.000,00 | | 640.000,00 | |  |
|  | 32 | Materijalni rashodi | | 690.000,00 | | -50.000,00 | | 640.000,00 | |  |
|  | 4 | Rashodi za nabavu nefinancijske imovine | | 0 | | 50.000,00 | | 50.000,00 | |  |
| 45 | Rashodi za dodatna ulaganja na nefinancijskoj imovini | | 0 | | 50.000,00 | | 50.000,00 | |

Vijećnik **Karlo Vukasović** dostavio je slijedeće AMANDMANE NA PRORAČUN:

**1. Program 1016 SOCIJALNA SKRB – Aktivnost A316002-potpore i pomoći pojedincima,**

**obiteljima i udrugama**

Predlaže se povećanje rashoda gore navedene aktivnosti u iznosu od 133.200,00 eura zbog dodavanja nove stavke:

Demografska mjera/potpora za obitelji s 3 ili više djece

Proračunski rashod: Demografska mjera/potpora za obitelji s 3 ili više djece 133.200,00 €

Izvor financiranja: Prihodi od poreza, imovine, pristojbi i kazni 133.200,00 €

**2. Program 1016 Socijalna skrb – Aktivnost A316002-potpore i pomoći pojedincima,**

**obiteljima i udrugama**

Predlaže se povećanje rashoda gore navedene aktivnosti u iznosu od 38.400,00 € zbog dodavanja nove stavke:

Novčana pomoć roditeljima djece koja nisu ostvarila pravo na upis u dječje vrtiće na području Grada Omiša zbog popunjenosti kapaciteta

Proračunski rashod : Novčana pomoć roditeljima djece

koja nisu ostvarila pravo na upis u dječje vrtiće na području

Grada Omiša zbog popunjenosti kapaciteta 38.400,00 €

Izvor financiranja: prihodi od poreza, imovine, pristojbi i kazni 38.400,00 €

Predsjedavatelj, Zvonko Močić, izvijestio je vijećnike da podneseni amandmani nisu u skladu s odredbama članka 41. Zakona o proračunu, stoga se njima ne može glasovati.

Prema navedenoj odredbi, na prijedlog proračuna modu se podnositi amandmani kojima se predlaže povećanje proračunskih sredstava pod uvjetom da se istodobno predloži smanjenje drugih rashoda u istom iznosu unutar istih izvora financiranja.

Prihodi su zadani Prijedlogom Proračuna i ne mogu se mijenjati.

Nakon zaključenja rasprave predsjedavatelj je prijedlog dao na glasovanje potom je utvrđeno

da je sa 8 glasova ZA 3 glasa PROTIV i 1 glasom SUZDRŽAN donijet

**P R O R A Č U N**

**Grada Omiša za 2023. godinu**

sa tekstom kao u prilogu ovog zapisnika oznake KLASA: 400-01/22-01/11, URBROJ:2181-7-03-01/1-22-1.

**Ad 4/**

PRIJEDLOG ODLUKE O IZVRŠENJU PRORAČUNA GRADA OMIŠA ZA 2023.G.

Gradonačelnik je dostavio prijedlog Odluke o izvršenju Proračuna Grada Omiša za 2023. godinu te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno

da je sa 9 glasova ZA i 3 glasa PROTIV donijeta

**O D L U K A**

**o izvršenju Proračuna Grada Omiša za 2023.g.**

sa tekstom kao u prilogu ovog zapisnika oznake KLASA: 400-01/22-01/12, URBROJ:2181-7-03-01/1-22-1.

**Ad 5/**

PRIJEDLOG ODLUKE O VISINI PAUŠALNOG POREZA NA DOHODAK

ZA DJELATNOST IZNAJMLJIVANJA I ORGANIZIRANJA SMJEŠTAJA U TURIZMU

Gradonačelnik je dostavio prijedlog Odluke o visini paušalnog poreza na dohodak za djelatnost iznajmljivanja i organiziranja smještaja u turizmu, te predložio Gradskom vijeću njezino donošenje.

Pisani materijal uz ovu točku dostavljan je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi sudjelovali su:

**Karlo Vukasović:** sporno je izjednačavanje zona, smatra da je to loše i da se šalje kriva poruka. Nedopustivo je primjerice izjednačiti Blato n/C i Omiš jer to infrastrukturalno jednostavno nije isto. I dalje nismo napravili ništa po npr. frekvenciji odvoza smeća u tim mjestima i 55€ za ležaj u Gatima i Omišu nije isto.

Gradonačelnik – smatra da ne postoji djelatnost u kojoj je manje porezno davanje nego što je to iznajmljivanje u turizmu. Gruba analiza je pokazala da je Grad Omiš u zadnjih nekoliko godina povećao broj noćenja kao i trajanje sezone. Ove ćemo godine ostvariti milijun noćenja i imamo oko 16000 ležajeva. U prosjeku se po jednom ležaju boravi 62 dana, a prosječna cijena noćenja po ležaju je oko 25€, sto je cca 1500 eura. Porez od 55 € po ležaju je ispod 4% što nema niti u jednoj djelatnosti.

Nije istina da se primjerice u Gatima smeće odvozi jednom tjedno, prošlo ljeto se odvozilo dva puta tjedno. Svi objekti za iznajmljivanje koji se nalaze u zagori su kuće s bazenom i oni su popunjeni minimalno 100 dana, a u centru grada je to 60 dana. Stoga nema nikakvoga razloga da bude razlike u cijeni poreza po zonama. Radi se o kategoriji mali iznajmljivač i porez treba biti za svakoga isti kao što je isti i za bilo koju drugu djelatnosti gdje god da se obrt otvori. Smatra da je ovaj porez na iznajmljivanje izrazito mali u odnosu na ostvareni prihod.

Nakon zaključenja rasprave predsjedavatelj e prijedlog dao na glasovanje potom je utvrđeno da je sa 10 glasova ZA, 1 glasom PROTIV i 1 glasom SUZDRŽAN donijeta

**O D L U K A**

**o visini paušalnog poreza na dohodak**

**za djelatnost iznajmljivanja i organiziranja smještaja u turizmu**

sa tekstom kao u prilogu ovog zapisnika oznake KLASA:334-01/22-01/-02, URBROJ:2181-7-04/1-22-2.

**Ad 6/**

PRIJEDLOG PROGRAMA ODRŽAVANJA

KOMUNALNE INFRASTRUKTURE GRADA OMIŠA ZA 2023.G.

Gradonačelnik je dostavio prijedlog Programa održavanja komunalne infrastrukture Grada Omiša za 2023. godinu, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 9 glasova ZA i 3 glasa PROTIV donijet

**P R O G R A M**

**održavanja komunalne infrastrukture Grada Omiša za 2023.g.**

sa tekstom kao u prilogu ovog zapisnika oznake KLASA:363-01/22-01/372, URBROJ:2181/01-01-22-2.

**Ad 7/**

PRIJEDLOG PROGRAMA GRAĐENJA

KOMUNALNE INFRASTRUKTURE GRADA OMIŠA ZA 2023. GODINU

Gradonačelnik je dostavio prijedlog Programa građenja komunalne infrastrukture Grada Omiša za 2023. godinu, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovali su:

**Simona Jurjević –** signalizacija na Vukovarskoj cesti– tamo se na žalost dosta učestalo obaraju pješaci, barem 2 puta godišnje, za djecu je tamo vrlo nezgodno prelaziti cestu i smatra da je signalizacija nužna, kako viseća tako i podna. Tu se radi i o velikim brzinama pa treba izvidjeti mogućnost postavljanja kamera kao što su postavljene na putu od Dugog Rata do Splita i zbog toga vozači prilagođavaju brzinu.

Stipe Žuljević Mikas – u suradnji sa Hrvatskim cestama i policijom trebamo dogovoriti najbolje rješenje.

Gradonačelnik – na ovu temu smo već i razgovarali sa policijom, načelnik je rekao da su oni uputili zahtjev prema Hrvatskim cestama za postavljanje signalizacije , pa ćemo i mi kao Grad učiniti isto. Ukoliko bude potrebno nešto i sufinancirati mi smo na to spremni.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 9 glasova ZA i 3 glasa PROTIV donijet

**P R O G R A M**

**građenja komunalne infrastrukture Grada Omiša za 2023.g.**

sa tekstom kao u prilogu ovog zapisnika oznake KLASA:363-01/22-01/371, URBROJ:2181/01-01-22-2.

**Ad 8/**

PRIJEDLOG ODLUKE O PRIVREMENOJ ZABRANI

IZVOĐENJA GRAĐEVINSKIH RADOVA NA PODRUČJU GRADA OMIŠA ZA 2023.G.

Gradonačelnik je dostavio prijedlog Odluke o privremenoj zabrani izvođenja građevinskih radova na području Grada Omiša za 2023. godinu, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovali su:

**Simona Jurjević** – zbog čega se nije počelo sa rekonstrukcijom stepeništa u ulici Fra S. Vrlića prema magistrali i kada se planira početi sa radovima?

Stipe Žuljević Mikas – ići će se u taj projekt, veći problem je bio postavljanje rasvjete no iznašli smo rješenja i to će se vrlo uskoro početi raditi.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o privremenoj zabrani izvođenja građevinskih radova na području Grada Omiša za 2023.g.**

sa tekstom kao u prilogu ovog zapisnika oznake KLASA:363-01/22-01/344, URBROJ:2181-7-05-01/1-22-08.

**Ad 9/**

PRIJEDLOG ODLUKE O IZBORU NAJPOVOLJNIJE PONUDE ZA ZAKUP

POLJOPRIVREDNOG ZEMLJIŠTA U VLASNIŠTVU RH NA PODRUČJU GRADA OMIŠA

Gradonačelnik je dostavio prijedlog Odluke o izboru najpovoljnije ponude za zakup poljoprivrednog zemljišta u vlasništvu RH na području Grada Omiša za 2023. godinu, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o izboru najpovoljnije ponude**

**za zakup poljoprivrednog zemljišta u vlasništvu RH na području Grada Omiša**

sa tekstom kao u prilogu ovog zapisnika oznake KLASA:320-01/22-01/03,URBROJ:2181-7-05-02/2-22-12.

**Ad 10/**

PRIJEDLOG ODLUKE O UKIDANJU SVOJSTVA JAVNOG DOBRA

Gradonačelnik je dostavio prijedlog Odluke o ukidanju svojstva javnog dobra, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o ukidanju svojstva javnog dobra**

sa tekstom kao u prilogu ovog zapisnika oznake KLASA:340-01/22-01/28, URBROJ:2181-7-05-2/3-22-4.

**Ad 11/**

PRIJEDLOG ODLUKE

O IZMJENI I DOPUNI ODLUKE O NERAZVRSTANIM CESTAMA U GRADU OMIŠU

Gradonačelnik je dostavio prijedlog Odluke o izmjeni i dopuni Odluke o nerazvrstanim cestama u Gradu Omišu, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o izmjeni i dopuni Odluke o nerazvrstanim cestama u Gradu Omišu**

sa tekstom kao u prilogu ovog zapisnika oznake KLASA:340-01/15-01/17, URBROJ:2181-7-05-02/3-22-57.

**Ad 12/**

PRIJEDLOG ODLUKE

O DAVANJU SUGLASNOSTI ZA SKLAPANJE ANEKSA UGOVORA O ZASTUPANJU

S ODVJETNIKOM JOSIPOM SAŠOM BANIĆ

Gradonačelnik je dostavio prijedlog Odluke o davanju suglasnosti na sklapanje aneksa Ugovora o zastupanju s odvjetnikom Josipom Sašom Banićem, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**davanju suglasnosti za sklapanje aneksa**

**Ugovora o zastupanju s odvjetnikom Josipom Sašom Banić**

sa tekstom kao u prilogu ovog zapisnika oznake KLASA:701-01/20-10/01, URBROJ.2181-7-05-02/2-22-3.

**Ad 13/**

PRIJEDLOG ODLUKE O DAVANJU SUGLASNOSTI

NA PRIJEDLOG TEKSTA UGOVORA O STJECANJU PRAVA VLASNIŠTVA

Gradonačelnik je dostavio prijedlog Odluke o davanju suglasnosti na prijedlog teksta Ugovora o stjecanju prava vlasništva, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o davanju suglasnosti na tekst Ugovora o stjecanju prava vlasništva**

sa tekstom kao u prilogu ovog zapisnika oznake KLASA:325-01/22-01/08, URBROJ:2181-7-05-02/3-22-3.

**Ad 14/**

PRIJEDLOG ODLUKE O DAVANJU SUGLASNOSTI

ZA PROVEDBU ULAGANJA U PROJEKT „REKONSTRUKCIJA OBJEKTA U NASELJU OSTRVICA

ZA POTREBE CENTRALNE KUHINJE DJEČJEG VRTIĆA OMIŠA“

Gradonačelnik je dostavio prijedlog Odluke o davanju suglasnosti za provedbu ulaganja u projekt „Rekonstrukcija objekta u naselju Ostrvica za potrebe centralne kuhinje Dječjeg vrtića Omiša“, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o davanju suglasnosti za provedbu ulaganja u projekt „Rekonstrukcija objekta**

**u naselju Ostrvica za potrebe centralne kuhinje Dječjeg vrtića Omiš“**

sa tekstom kao u prilogu ovog zapisnika oznake KLASA:983-01/22-01/05, URBROJ:2181-7-04/2-22-03.

**Ad 15/**

PRIJEDLOG ZAKLJUČKA O DAVANJU SUGLASNOSTI

NA TEKST ODLUKE O POKRETANJU POSTUPKA ISHOĐENJA RJEŠENJA ZA POČETAK IZVOĐENJA NOVIH PROGRAMA U PODRUČNIM ODJELIMA PODSTRANA I KOSTANJE

Gradonačelnik je dostavio prijedlog Zaključka o davanju suglasnosti na tekst Odluke o pokretanju postupka ishođenja Rješenja za početak izvođenja novih programa u područnim odjelima Podstrana i Kostanje, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestilo je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijet

**Z A K LJ U Č A K**

**o davanju suglasnosti na tekst Odluke o pokretanju postupka ishođenja Rješenja**

**za početak izvođenja novih programa u područnim odjelima Podstrana i Kostanje**

sa tekstom kao u prilogu ovog zapisnika oznake KLASA: 602-01/22-01/08, URBROJ:2181-7-04/1-22-4.

**Ad 16/**

PRIJEDLOG ODLUKE O VREMENU I LOKACIJAMA

NA KOJIMA JE MOGUĆE PREKORAČITI DOPUŠTENU RAZINU BUKE NA PODRUČJU GRADA OMIŠA ZBOG ODRŽAVANJA AKTIVNOSTI ZA STANOVNIŠTVO I GOSTE

Gradonačelnik je dostavio prijedlog Odluke o vremenu i lokacijama na kojima je moguće prekoračiti dopuštenu razinu buke na području Grada Omiša zbog održavanja aktivnosti za stanovništvo i goste te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestilo je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o vremenu i lokacijama na kojima je moguće prekoračiti dopuštenu**

**razinu buke na području Grada Omiša zbog održavanja aktivnosti za stanovništvo i goste**

sa tekstom kao u prilogu ovog zapisnika oznake KLASA:335-01/22-01/01, URBROJ:2181-7-04/1-22-2.

**Ad 17/**

IZVJEŠĆE O RADU VATROGASNE ZAJEDNICE GRADA OMIŠA U 2022.G.

Gradonačelnik je dostavio Izvješće o radu Vatrogasne zajednice Grada Omiša u 2022. g. te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa12 glasova ZA donijet

Z A K LJ U Č A K

1. Prihvaća se Izvješće o radu vatrogasne zajednice Grada Omiša u2022.g. pod br. 82/2022 i br. 85/2022. od 4. studenog glede stanja zaštite od požara i provedbe Godišnjeg plana unapređenja zaštite od požara i Operativnog plana provedbe Programa Vlade RH na području Grada Omiša.
2. Ovaj Zaključak stupa na snagu danom donošenja i objavljuje se u Službenom glasniku Grada Omiša

**Ad 18/**

PROGRAM AKTIVNOSTI I FINANCIJSKI PLAN

VATROGSNE ZAJEDNICE GRADA OMIŠA ZA 2023.G.

Gradonačelnik je dostavio Izvješće o radu Vatrogasne zajednice Grada Omiša u 2022. g. te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijet

Z A K LJ U Č A K

1. Prihvaća se Program aktivnosti i Financijski plan Vatrogasne zajednice Grada Omiša za 2023.g. pod br. 83/2022 od 4. studenog 2022.
2. Ovaj Zaključak stupa na snagu danom donošenja i objavljuje se u Službenom glasniku Grada Omiša

**Ad 19/**

PRIJEDLOG PROGRAMA JAVNIH POTREBA ZA OBAVLJANJE DJELATNOSTI

STANICE HRVATSKE GORSKE SLUŽBE SPAŠAVANJA ZA GRAD OMIŠ U 2023. GODINI

Gradonačelnik je dostavio prijedlog Programa javnih potreba za obavljanje djelatnosti Stanice hrvatske gorske službe spašavanja za Grad Omiš u 2023.godini te predložio Gradskom vijeću njihovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom programu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijet

**P R O G R A M javnih potreba**

**za obavljanje djelatnosti Stanice hrvatske gorske službe spašavanja za Grad Omiš u 2023.g.**

sa tekstom kao u prilogu ovog zapisnika oznake KLASA:240-03/22-01/01, URBROJ:2181-7-04/1-22-2.

**Ad 20/**

PRIJEDLOG ANALIZE STANJA,

PLAN S FINANCIJSKIM PLANOM I SMJERNICE ZA ORGANIZACIJU I RAZVOJ

SUSTAVA CIVILNE ZAŠTITE NA PODRUČJU GRADA OMIŠA U 2023.G.

Gradonačelnik je dostavio prijedlog Analize stanja, plan s financijskim planom i smjernice za organizaciju i razvoj sustava civilne zaštite na području Grada Omiša u 2023. godini, te predložio Gradskom vijeću njegovo donošenje.

Pisani materijal uz ovu točku dostavljan je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**A N A L I Z A S T A NJ A**

**plan s financijskim planom i smjernice za organizaciju i razvoj sustava civilne zaštite na području Grada Omiša u 2023. godini**

sa tekstom kao u prilogu ovog zapisnika oznake KLASA:240-01/22-01/09, URBROJ:2181-7-04/1-22-3.

Završeno u 19.00 sati

VODITELJICA ZAPISNIKA PREDSJEDNIK GRADSKOG VIJEĆA

Ružica Jerčić Zvonko Močić, dr.med.